Številka: U34330-110/2015/12

Datum: 1. 2. 2018

GIZ Fitomedicina, Kržičeva 3, 1000 Ljubljana   
HMEZAD EXPORT-IMPORT D.D., Vrečerjeva ulica 14, 3310 Žalec

RWA Slovenija d.o.o., Dolenjska cesta 250A, Lavrica, 1291 Škofljica

Nešo Vučković s.p., Murska ulica 91, Krog, 9000 Murska Sobota

Agroprom d.o.o., Barletova cesta 4, 1215 Medvode

Silk d.o.o., Brodišče 15, 1236 Trzin

**Zadeva: Izražanje odmerkov v poljskih poskusih preizkušanja učinkovitosti FFS s konceptom LWA (Leaf wall area)**

Spoštovani!

V želji, da bi omogočili boljšo izmenjavo podatkov o učinkovitosti FFS med evropskimi državami in v izogib nepotrebnemu ponavljanju poskusov, so bistvenega pomena usklajeno izraženi odmerki za visoko rastoče gojene rastlin (kot so pečkarji: jablane in hruške, vinska trta in visoko rastoča zelenjava: paradižnik, paprika, kumare na opori).

*EPPO standard PP1/239 “Dose expression for plant protection products“ navaja, da količina pripravka na LWA na ha (LWA – Leaf wall area) postaja enoten način oziroma metoda izražanja odmerkov FFS za visoko rastoče gojene rastline v državah EU.*

Na podlagi zaključkov delavnice, na kateri so sodelovali tudi predstavniki vlagateljev, z naslovom *EPPO Workshop on harmonized dose expression for the zonal evaluation of plant protection products in high growing crops* (Dunaj, 18.-20. 10. 2016) in na podlagi zaključkov sestanka evropskih ocenjevalcev učinkovitosti (Atene, 3.- 5.10.2017), so bile sprejete naslednje odločitve:

* Koncept Leaf wall area (LWA) bo vpeljan najprej na vinski trti, pečkarjih in visoko rastoči zelenjavi.
* Vloge za registracijo novih FFS, predložene v skladu s 33. členom Uredbe 1107/2009 po **01.01.2020**, bodo sprejete le, če bo predložena dokumentacija vključevala poskuse v odmerkih izraženih na osnovi Leaf wall area (kg ali L FFS/ha LWA) za vse zgoraj navedene gojene rastline.
* V skladu s to zahtevo je od **01.01.2018** dalje potrebno izvajati poljske poskuse preizkušanja učinkovitosti v navedenih gojenih rastlinah na način, da se **odmerek FFS izraža v količini sredstva na ha LWA** (kg ali L FFS/ha LWA).
* GAP tabela bo ostala nespremenjena, odmerek izražen na osnovi Leaf wall area (g, L FFS/ha LWA) se doda v GAP tabelo v stolpec 14 (opombe).

Prosimo, da v bodoče pri načrtovanju poskusov in pripravi dokumentacije upoštevate navedene odločitve.

Z lepimi pozdravi!

Sanja Vranac dr. Jernej Drofenik

podsekretarka Vodja sektorja za FFS

Poslano:

- elektronsko naslovnikom;

- spis.